《题魁岩》
明代·冯执中

高莫高于魁岩巅，萃皇茂树青草连。书台土龙四从起，嶙峋石乳雪高悬。

探奇客去吾叔来，飞觞共对岩花妍。披襟淌却人间暑，扪萝赤脚踏台烟。

我今看花游上林，长安早春先著鞭。丈夫一行即万里，共醉岩石又何年。

作者简介：冯执中，字允甫。东安人，恩平籍。陈璘之婿。明神宗万历二十二年(一五九四)举人。二十六年官山东利津知县，值岁饥，捐俸煮粥散金钱以赈济穷民；又以士子多贫寒，创置学田三十馀亩，为诸生赡养之资，士民多颂其德。在任间，曾修纂邑志。清康熙《利津县新志》卷七有传。